《云门匡真禅师画像赞二首》
宋代·释德洪

见流滔天，公峙如山。壁立万仞，捍其狂澜。可望而却，不可览攀。

犀颅虎眸，美髯绕颊。云辞电机，霹雳为舌。邪宗堕倾，魔胆破裂。

须臾清明，光风霁月。丛林驴骡，蹴踏龙象。不可系羁，逸气迈往。

我不得济，大地是浪。忽然现前，清机历掌。阿罗汉有，三毒捺落。

迦没把柄，咄哉黄面。浙子一生，吃著不尽。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。